র‌্যাকেট কোম্পানির মালিকের বিবৃতিতে বিস্মিত একই কোম্পানির র‌্যাকেট ব্যবহার করা বিশ্বের দু’নম্বর পুরুষ খেলোয়াড় অ্যান্ডি মারে! ইন্ডিয়ান ওয়েলস চ্যাম্পিয়নশিপে অংশ নিতে তিনি এখন ক্যালিফোর্নিয়ায়। সেখানেই বৃহস্পতিবার রাফায়েল নাদাল তীব্র সমালোচনা করে শারাপোভার নির্বাসনের দাবি জানিয়েছিলেন। শুক্রবার শারাপোবা পড়লেন মারের তোপে। মারেরও দাবি শারাপোভার নির্বাসন। কিন্তু র‌্যাকেট প্রস্তুতকারী সংস্থার মালিকের বিরুদ্ধেও মারে সরব। বলেছেন, ‘‘আমি থাকলে চুক্তি বাড়াতাম না। গত কয়েকদিন ধরে যা হচ্ছে, তাতে এখনই অন্যায়ের প্রতিবাদ করার সময়। পারফরম্যান্স-বর্ধক ড্রাগ নেওয়াকে কোনভাবে সমর্থন করা যায় না।’’